חיים קצבי

הרב חיים קצבי (ה'תקמ"ז, 1787 – ה'תרכ"ז, 1867) היה דיין בעיר תלמסאן שבאלג'יריה, ובהמשך שימש כאב בית הדין ורבה של אוראן, וראש ישיבת 'אהלי יעקב' בעיר. חיבר את הספר 'צרור החיים' על מסכתות הש"ס.

 קורות חייו 
נולד בשנת ה'תקמ"ז לאביו ר' יהודה. יש חוקרים שמעריכים שרבי חיים נולד במרוקו,ראו: כתבי וחכמי תלמסאן, תולדות רבי חיים קצבי, עמ' 42. ובהמשך עבר לתלמסאן ושם למד אצל רבי ישועה צולטאן ואצל רבי נתן ג'ייאן.ראו בספרו 'תוצאות חיים' דף א עמוד ב ד"ה ועתה פן ישלח ידו. לעיתים, נהג לצום שלשה ימים רצופים מבלי שיפגע בלימודו. כמו כן עסק בענייני צדקה ומעשה חסד, וגידל יתום בביתו.הקדמת הרב יהודה צ'רמון לספר 'צרור החיים'.

 רבנותו 
לא יאוחר משנת ה'תקע"ה שימש כדיין בתלמסאן, לצד רבו רבי נתן ג'ייאן. לא יאוחר משנת ה'תקפ"ו שימש כאב בית הדין תלמסאן. לפני שנת ה'ת"ר, בעקבות המצב הקשה ששרר בעיר, ברח לעיר אוראן הסמוכה,הקדמת מהר"י צ'רמון לספר 'צרור החיים'. בה שימש כראש ישיבת "אהלי יעקב", וכדיין בעיר. מאוחר יותר שימש כאב בית הדין לצד חברי בית דינו רבי עמרם צ'רמון, רבי יעקב אלמדיוני ורבי יהודה בן יצו.ראו בספר 'כרם חמר' ח"א דף כט, ב. וח"ב דף עד עמוד ג. שימש בתפקיד עד פטירתו בשנת התרכ"ז.

נשמרו פסקים אחדים מתקופת דיינותו באוראן.ראו כרם חמר, לרבי אברהם אנקווא, ח"א אה"ע סי' נו, ח"ב סי' יח. לעיתים בתשובותיו חתם את שמו: 'החק"ה י"ץ' - הצעיר חיים קצבי ישמרהו צורו.או 'מקבציאל' כרך לח עמ' תתעא.

רבי חיים היה ביחסי ידידות ותכתובת הלכתית עם הרב יצחק הלוי בן סוסאן,ראו: צרור החיים דף צו. הרב אברהם אנקווה,ראו ספר טהרת הכסף, חלק זבחים שלמים על הרמב"ם פ"ו אות פח, ובחלק 'כסף אחר' פרק ז סוף הלכה ה. הרב פארוז קרסינטי,ראו מן הגנזים חלק י עמוד שעט. ועם חכמים נוספים.ראו למשל: צרור החיים דף ס, סג, סד, סז.

 ספריו 
 'צרור החיים' מכיל חידושים ובירורים על מסכתות הש"ס, רמב"ם, שולחן ערוך ועוד. בסופו מובא נספח ספרו "תוצאות חיים", המכיל דרושים וביאורים על פירוש רש"י והרא"ם. נדפס בליוורנו בשנת ה'תרכ"ח בדפוס אליהו בן אמוזג. הספר נחתם בשנת ה'תקס"ז בהיותו בן עשרים.כפי שכתב בעצמו - ראו התנצלות הרב המחבר, מתוך אתר היברובוקס
 'פרפראות לחכמה' על התורה. נדפס בשנת ה'תרכ"ט, כשנתיים לאחר פטירתו, גם כן בליוורנו.
 פסקי דין - נדפסו בספר 'כתבי וחכמי תלמסאן', על ידי הרב אברהם הלל - ירושלים תש"ע.

 משפחתו 
לרב חיים קצבי היו שש בנות שנישאו לשישה רבנים שסייעו לו בהוצאת ספרו:
 רבי משה שוראקי
 רבי יצחק שוקרון
 רבי סעדיה לחאייך
 רבי יעקב הכהן
 רבי פינחס אדהאן
 רבי משה אדאהן
נכדו היה רבי חיים בלייח.

 הערות שוליים 

קטגוריה:אלג'יר: רבנים
קטגוריה:תלמסאן: רבנים
קטגוריה:אוראן: רבנים
קטגוריה:ילידי 1787
קטגוריה:נפטרים ב-1867